text: Със заповеди на директора на РИОСВ - Пловдив от 16 юли прекратиха дейността си 12 общински депа за твърди битови отпадъци – Съединение, Раковски, Садово, Брезово, Сопот, Куклен, Калояново, Хисар, Кричим, Перущица, Първомай, Стамболийски. В Пловдивска област остават функциониращи две депа – Карлово и Цалапица, които ще обслужват всички останали общини. Депото на община Асеновград е с удължен срок на дейност - до изграждане на ново регионално депо.
  В депото за битови отпадъци – Карлово ще се извозват отпадъците на общините Карлово, Хисар, Сопот. Останалите общини ще извозват отпадъците си на депото край Цалапица. В това депо ще се извозват и отпадъците на населените места от общините "Марица" и "Родопи". Община Калояново ще извозва и на двете депа.
  Закритите сметища трябва да бъдат рекултивирани като тази дейност е задължение на кметовете на общините. Тяхно задължение е и изпълнението на плановете за управление на общинските депа според изискванията и сроковете на Наредбата за експлоатация на депата. Тези планове са представени от всички общини в областто в РИОСВ през 2005 г., в Наредата е посочен и крайният срок за закриването на сметищата – 16 юли 2009г.